《赠高啸桐 其一》
清代·郑孝胥

诗书鲠胸中，何地堪一吐。使子居谏官，奸佞必败露。

忽闻试第一，彼族乃凶惧。邪正不两立，事急复奚顾。

居然置勿用，遮日手可怖。于君究何损，微哂就归路。

端人遂裹足，所系岂细故。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。